**Kurzusleírás (tematika)**

|  |  |  |  |  |
| --- | --- | --- | --- | --- |
| Kurzus neve: “Ide jön a világ!” | | | | |
| A kurzus oktatója, elérhetősége: Forgács Kristóf | | | | |
| Kód:  M-KF-201-IK-20192-04 | Tantervi hely: | Javasolt félév:  BA/MA szakfüggetlen | Kredit: 5 | Tanóraszám: 48  Egyéni hallgatói munkaóra: 102 |
| Kapcsolt kódok: | Típus: (szeminárium/előadás/gyakorlat/konzultáció stb.) | Szab.vál-ként felvehető-e? | Szab.vál. esetén sajátos előfeltételek: | |
| A kurzus kapcsolatai (előfeltételek, párhuzamosságok): | | | | |
| A kurzus célja és alapelvei:  (a tantárgyi leírás alapján, azzal összhangban határozandók meg)  Kurzusunk fő célja a 2020 tavaszi szemeszterben, olyan figyelemfelkeltő, kreatív ötlettervek létrehozása, amiken keresztül az Európa Kulturális Főváros Veszprém 2023 látogatóit izgalmas, meglepő, pozitív helyzetekbe hozzuk Veszprémen kívül **a Balaton-felvidék és az EKF 2023 régiós területén.**  Olyan ötletgazdag, friss víziókat keresünk, – print, videó projekció, tereptárgy, városi intervenció, performance, rendezvény stb. formájában, – amik emblematikus, egyedi módon erősítik az EKF látogatóiban a rendezvény sokszínűségének élményét, vagy (és) akár kézzelfoghatóan hasznos módon is segítik a rendezvény sikerét mint pl. eredeti mobil applikációk, vagy egyéb utcai kommunikációk formájában.  A szemeszter végére olyan, jól azonosítható látvánnyal rendelkező ötlettervek létrehozása és prezentálása a cél a fenti témában, amik egy szóbeli prezentáció vizuális anyagaként, és önálló, ötlet dokumentációként egyaránt használhatók.  Továbbá olyan figyelemfelkeltő projektterveket is szeretnénk készíteni, amivel a régióban élők releváns módon érezhetik magukat megszólítva és az EKF2023 részének illetve bekerülhetnek annak vérkeringésébe. Ebben a megközelítésben célunk a Balaton-felvidéki kis településeire is, integráló ötlettervek kidolgozása.  A projektekhez kapcsolódóan balaton-felvidéki tanulmányi utazást,- lehetőség szerint utazásokat - tervezünk az tavasz folyamán. | | | | |
| Tanulási eredmények (fejlesztendő szakmai és általános kompetenciák):  (a tantárgyi leírás alapján, azzal összhangban határozandók meg)  Kreatív kutatási fejlesztési gyakorlat kiemelkedő európai projekt számára.  Kreatív gondolatok kezelése, ötletté válása, realizálás folyamatának gyakorlása, csoportmunka, kutatás, módszertani tervek kidolgozása. Projekt-alapú csoportmunka, prezentáció. | | | | |
| A kurzus keretében feldolgozandó témakörök, témák:  Az EKF programirodával egyeztetve az alábbi kurzuspontokkal tervezünk dolgozni a szemeszter során, ami az EKF igénye alapján részben módosulhat bővülhet a kurzus során:     * Balaton-felvidék Kulturális térképének létrehozásához módszertani tervek kidolgozása. * Kézzelfogható kreatív munkaprogramok kidolgozása melyek szervesen illeszkednek az EKF eseménysorozat programjaiba, mint pl. a “SZEXI RÉGIÓ ESZKÖZTÁRA”, amelyben az EKF egy már meglévő programjára hangolódva arra keresünk választ, hogy “..hogyan lehet megőrizni és intelligens módon fejleszteni a minket körülvevő egyedi kultúrtájat.”   Céljaink között szerepel többek között továbbá olyan projekttervek kidolgozása, majd hosszútávon realizálása, amelyek kézzelfoghatóan alkalmazhatók lesznek az EKF esemény során. (a teljesség igénye nélkül):   - helyiek számára értékelhető eseménysorozatok létrehozása  - a régió kevésbé ismert látnivalóinak köztudatba emelését segítő applikáció fejlesztés,  - a tősgyökeres Balaton-felvidékiek és a EKF látogatói közötti kapcsolat erősítését szolgáló események kidolgozása.  - falu és városlakók kölcsönös megismerését elősegítendő humoros társasjátékok fejlesztése.  - kutatások a régióban élő idős emberekre fókuszálva  - helyi igények megismerésén alapuló valós problémamegoldások kidolgozása  ismeretterjesztő helyszíni beszámolók készítése, pl. helyieket saját környezetükben bemutató fotó- és videó- sorozatok létrehozása  A programunk fontos célja, hogy az egyetem hallgatói integrált módon, a különféle szakterületek tudását együttesen kiaknázva, projekt-alapon tudjanak válaszokat találni az igényekre, és olyan releváns ötleteket, projekteket, programokat hozzunk létre, amelyek érvényessége túllép a magyar határokon, és mind a résztvevők nemzetiségét, mind az eredményeket tekintve európai perspektívákban értelmezhetők. | | | | |
| A kurzus során alkalmazott KFI módszerek, eszközök:  A kutatószeminárium meghatározó része az önállóan végzett kutató- és ötletfejlesztési munka, melyet a konzultációs alkalmak támogatnak és koordinálnak. A kutatómunka kezdetén a hallgató és az oktató közösen határozzák meg a kutatás irányát és mérföldköveit, mely alapján a hallgató a szemeszter során felépíti a projekt során elkészülő ötletterveit.  A hetente tartott megbeszélések alkalmával a hallgatók beszámolnak az elmúlt időszak eredményeiről, és szakmai visszajelzést, és segítséget kapnak a kutatás témáját és módszertanát illetően. | | | | |
| Tanulásszervezés/folyamatszervezés sajátosságai:  A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve:  Az első négy héten házon belüli ötletfejlesztés zajlik, majd ezt követően egy három napos terepszemle keretében a hallgatók a helyszínen is tanulmányozzák az előkészített ötleteik megvalósulási lehetőségeit, valamint az EKF 2023 program szervezőivel, szakmai tanácsadóival is konzultálnak az ötlettervek helyspecifikus kivitelezését illetően.  A hallgatók tennivalói, feladatai:  A kurzus keretében feldolgozandó témakörök, témák kidolgozása, projekt-alapú, csoportos és egyéni munkafolyamatokban való részvétel.  Kutatás, kidolgozás, prezentálás, aktív együttműködés csoporttagokkal, megbízóval és az oktatóval.  A tanulás környezete:  Tanterem, stúdió, műterem, külső helyszín, online | | | | |
| Értékelés:  (Több tanár és tanáronként külön értékelés esetén tanáronként megbontva)  Teljesítendő követelmények:  Szemináriumi jelenlét minden héten, órai aktivitás és együttműködés a csoporttársakkal a konzultációs alkalmak során. A tematikában kiírt figyelemfelkeltő, kreatív ötlettervek és az azokhoz tartozó dokumentációk és prezentációk létrehozása, ötletfejlesztési mérföldkövek bemutatása az oktató által meghatározott időközönként.  Értékelés módja:  Létrehozott tervek és prezentációk kreatív tartalma és a kivitelezésének minősége alapján, szóbeli prezentáció és beadott prezentációs munka, valamint az órai aktivitás alapján.  Az értékelés szempontjai  Az értékelés szempontjait az elkészült ötlettervekben megjelenő kreativitás mértéke valamint a tervkidolgozás, kivitelezés és a prezentáció minősége jelentik. | | | | |
| Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):  Az érdemjegy a kurzus végén elkészülő ötletterv, mint produktumot bemutató záróprezentáció alapján kerül kiszámításra. A záróprezentáció után az oktató az alábbi szempontok egyenlő arányú (5 x 20%) számítása alapján osztályozza a hallgatót, az abban rejlő *kreativitás, ötlet, kivitelezés, együttműködés és a prezentáció* minősége alapján. | | | | |
| Kötelező irodalom:  -  Ajánlott irodalom:  - | | | | |
| Egyéb információk:  - | | | | |
| Máshol/korábban szerzett tudás elismerése/ validációs elv:   * + *teljeskörű beszámítás/elismerés lehetséges*   + *részleges beszámítás/elismerés lehetséges*   + *nincs lehetőség elismerésre/beszámításra* | | | | |
| Tanórán kívüli konzultációs időpontok és helyszín: Tanóra után a tanóra helyszínén, vagy a campus egyéb területén az órákat követően lehetséges. | | | | |